מעבר לצפי: סעיף הדיור קפץ ומדד המחירים לצרכן טיפס 0.3% במארס - כללי | Bizportal
מעבר לצפי: סעיף הדיור קפץ ומדד המחירים לצרכן עלה 0.3% בחודש מארס
מחירי הדיור שהוסיפו 0.9% השפיעו על המדד. "מחירי השכירות עלו בשיעור חד יחסית למרות שאין כמעט גידול בכוח הקנייה של הציבור"
| 14/04/2014 14:01 (10)
הלשכה המרכזית לסטטיסטיקה פרסמה את מדד המחירים לצרכן לחודש מארס אשר טיפס 0.3% לרמה של 101.8 נקודות. מדובר בהפתעה קלה לעומת צפי האנליסטים שעמד על תוספת של 0.1%-0.2%. עליות מחירים משמעותיות נרשמו בעיקר בסעיפי הדיור (0.9%), התרבות והבידור (0.4%) והתחבורה (0.4%). ירידות מחירים נרשמו במיוחד בסעיפי ההלבשה וההנעלה (1.5%), הירקות והפירות (0.4%) והבריאות (0.3%).
בלשכה המרכזית לסטטיסטיקה ציינו מספר מוצרים ושירותים אשר השפיעו באופן ניכר על המדד. העלייה הגבוהה ביותר נרשמה במחיר העגבניות אשר זינק 8.5% החודש. מחירי הלינה במלונות ובתי הבראה זינק ב-4.9%, מחירי הדלק והשמנים טיפסו 2.2% ומחירי שירותי הדיור בבעלות הדיירים הוסיפו 1.2%. לסעיף האחרון יש את המשקל הגדול ביותר על המדד מבין השינויים האמורים.
מתחילת השנה המדד הכללי והמדד ללא ירקות ופירות ירדו ב-0.5%, כל אחד. המדד ללא דיור ירד ב-1% והמדד ללא אנרגיה ירד ב-0.6%. בשנים עשר החודשים האחרונים, עלו המדד הכללי ב-1.3%, המדד ללא אנרגיה עלה
ב-1.5%, המדד ללא ירקות ופירות ב-1.2% והמדד ללא דיור ב-0.6%.
יונתן כץ מלידר שוקי הון הגיב להודעה: "לא היו הפתעות של ממש במדד חודש מרץ אשר עלה ב- 0.3% לעומת התחזית שלנו של 0.2%. חשוב לשים לב שמחירי הדיור במדד (מחירי השכירות) עלו ב- 1.2% (חזינו 0.5%) ועלו ב- 3.7% ב-12 החודשים האחרונים. מדובר בשיעור חד יחסית. למרות שאין כמעט גידול בכוח הקנייה של הציבור (בהסתכלות על השכר הריאלי), מחירי השכירות ממשיכים לעלות, מגמה אשר עלולה להתעצם במידה והממשלה לא תזדרז ליישם מדיניות "מע"מ אפס" עבור זוגות צעירים".
עוד הוסיף כץ: "שוק הנדל"ן נמצא בהקפאה עד לאישור החוק החדש, תופעה אשר מורידה (זמנית) את הביקוש לרכישת דירות ומעלה את הביקוש לשכירות. לא צפוי שינוי בריבית בסוף החודש, זאת על רקע שיפור מסוים במצב הכלכלי ברבעון א', ודאגה גוברת בקרב בכירי בנק ישראל לגבי מדיניות פיסקאלית מרחיבה בשנת 2015".
שמואל בן אריה, מנהל המחקר בקבוצת פיוניר, אמר: "המדד הושפע בין היתר מעליית מחירי הדלקים והדיור. נראה כי נכון להיום אין צפי להורדת ריבית נוספת וכי הוזלת הכסף תמכה בעידוד הצריכה המקומית. הוזלת הכסף מופנית כיום בעיקרה לשוק הדיור ועל כן קיימת סבירות גבוהה כי בנק ישראל ומשרד האוצר יטילו הגבלות נוספת על לוקחי המשכנתאות. במידה והנתונים הכלכליים ימשיכו להיראות רע, הצריכה הפרטית לא תגדל והדולר ימשיך להיחלש אל מול השקל, בנק ישראל ייאלץ להוריד את הריבית פעם נוספת".
פלוג .פרעה
פ.פ 15/04/2014 09:50
רוצה להשמיד את המסכנים בריבית נמוכה ויצירת בועות
ברור שמחירי השכירות עולים, להלן הסיבות:
צביקה דורון יועץנדלן 14/04/2014 16:38
1) זוגות צעירים דוחים קניית דירה ומחדשים חוזים במחירים גבוהים יותר, 2) לקראת פסח ועד ספטמבר גוברים הביקושים לשכירות, 3) משקיעים משלמים הון על דירות ומבקשים תשואה מסוימת, וכדי לקבל את התשואה אין להם ברירה אלא להתאים את המחירים. חשוב להבין שכל עוד 40,000 זוגו מתחתנים בשנה ועוד עשרות אלפי צעירים יוצאים מבית ההורים בתחילת שנות ה 20 לחייהם, הביקוש למגורים בשכירות קיים.
צביקה תוסיף את הקפאת המכירות כרגע ותוסיף גם את המשכירים
ישראל 14/04/2014 18:01
שרוצים להבטיח את עצמם מסינדולים בחקיקה ומעלים מחיר ליתר בטחון ואוטוטו עליית מחירי השכירות תדביק את עליית מחירי הדירות.
סעיף ביגוד והנעלה
חחחח 14/04/2014 16:30
שיפרסמו באיזה חנויות הם עשו את הדגם ואני רץ לקנות שם. איפה שאני קונה המחירים רק עולים
מחירי השכירות זה אני אנחנו ואתם ולא הממשלה אם
משה ראשל"צ 14/04/2014 16:27
עם ישראל היה פחות צמא לכסף(תמעה- בלשון העם) ובא להתלונן כי הממשלה דופקת אותנו אז יכולנו להשפיע על מחירי השכירות
אין שום הפתעה. מי שבשטח מרגיש את ההתייקרויות.
אני 14/04/2014 14:51
ומי שמנותק מנסה לשכנע שזה "גשם"
דמגוגיה יומי=מזמן קפאון בשטח פחות20%=מעמד ביניים עני!!! (ל"ת)
בלוף נתון הרצהפראייר 14/04/2014 14:41
גם אני חשבתי שהמחירים יורדים אבל קורה בדיוק הפוך
אתה טועה 14/04/2014 18:58
המחירים עולים!!!!!!!!!!!!
מחירי שכר הדירה מזנקים בשל יציאת משקיעים מהנדל"ן (ל"ת)
יש עתיד 14/04/2014 14:39
מחירי השכירות רק מתחילים עכשיו את העליות לאור שינויי
שוקי 14/04/2014 15:19
החקיקה שמקדם היהיר ולאור עצירת רכישות הדירות. צפו לזינוק אמיתי במחירי השכירות. חג שמח